open-index/open-wikipedia-markdown huggingface dataset:
மஞ்சு கபூர்

**மஞ்சு கபூர்** (*Manju Kapur*) ஓர் இந்திய புதின எழுத்தாளர் ஆவார். இவரது *டிபிகல்ட் டாட்டர்ஸ்* என்ற முதல் புதினம் 1999 காமன்வெல்த் எழுத்தாளர்கள் பரிசை வென்றது.

## சொந்த வாழ்க்கை
மஞ்சு *குன் நிதி டால்மியா* என்பவரை மணந்தார். இவர்களுக்கு மூன்று குழந்தைகள் உள்ளனர். தற்போது இவர்கள் புது தில்லியில் வசிக்கின்றனர்.

## விருதுகள்
* 2011: தெற்காசிய இலக்கியத்திற்கான டி. எஸ். சி பரிசு.
* 1999: காமன்வெல்த் எழுத்தாளர்கள் பரிசு.
மஞ்சு கபூரின் "கஸ்டடி" என்ற புதினம் பல்வேறு இந்தியத் தொலைக்காட்சிகளில் பல்வேறு மொழிகளில் தினசரி தொடராக ஒளிப்பரப்பானது.

## இதனையும் காண்க

* இந்திய எழுத்தாளர்கள் பட்டியல்

## மேற்கோள்கள்

### மேலும் வாசிக்க
*Nitonde, Rohidas. *In Search of a Feminist Writer*, PartridgeIndia, Bloomington, 2014.http://www.flipkart.com/search?q=rohidas+nitonde&as=on&as-show=on&otracker=start&as-pos=1_q https://www.amazon.in/Search-Feminist-Writer-Rohidas-Nitonde/dp/1482833913/ref=la_B00O66VNAK_1_1?s=books&ie=UTF8&qid=1443238147&sr=1-1
*Nitonde, Rohidas. Manju Kapur Bibliography, Google Play Book, 2015. https://www.researchgate.net/publication/267928118_Manju_Kapur_A_Bibliography
*Askok Kumar, ed., *Novels of Manju Kapur: A Feministic Study*, Sarup and Sons, New Delhi, 2010. .
*Ram Sharma, *Rise New Woman: Novels of Manju Kapur*, Manglam Publications, Delhi, 2013. .
*Kalpana Rajput, *Remapping the Female Map: Jhumpa Lahiri and Manju Kapur*, Yking Books, Jaipur, 2012.

## வெளி இணைப்புகள்
*"A meeting with Manju Kapur", *Jabberwock*, 9 August 2008
*"Manju Kapur", *Sawnet*
*Miranda House Faculty
*Amba Dalmia Center named in honour of the late daughter of Manju Kapur
*"Family Portraits" Telegraph India, Sunday, 21 September 2008
*"Internationalizing the University"
*"Official Website"

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண் நாவலாசிரியர்கள்
பகுப்பு:வாழும் மக்கள்
பகுப்பு:1948 பிறப்புகள்
அம்மோனியம் பியூட்டைரேட்டு

**அம்மோனியம் பியூட்டைரேட்டு** (*Ammonium butyrate*) என்பது C3H7COONH4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பியூட்டைரிக்கு  அமிலத்தினுடைய  அம்மோனியம் உப்பு என இச்சேர்மம் வகைப்படுத்தப்படுகிறது. 

## தயாரிப்பு
ஈதரில் உள்ள பியூட்டைரிக்கு அமிலத்துடன் உலர் அமோனியா வாயுவைச் சேர்த்து வினைபுரியச் செய்தால் அம்மோனியம் பியூட்டைரேட்டு உருவாகும்.:

::NH3 + C3H7COOH → C3H7COONH4↓

## வேதிப் பண்புகள்
அம்மோனியம் பியூட்டைரேட்டு அமோனியாவுடன் வினைபுரிந்து குறைந்த வெப்பநிலையில் C3H7COONH4·xNH3 என்ற அமைன் சேர்மத்தை உருவாக்குகிறது.

அம்மோனியம் பியூட்டைரேட்டை பாசுபரசு பெண்டாக்சைடுடன் சேர்த்து சூடுபடுத்தும்போது பியூட்டைரோ நைட்ரைல் உருவாகிறது. 

## பயன்கள்
அம்மோனியம் பியூட்டைரேட்டு சேர்மம் தோல், எண்ணெய்கள், சோப்புகள் மற்றும் நெசவுத் தொழில்  ஆகியவற்றில் ஒரு குழம்பாக்கும் முகவராகப் பயன்படுத்தப்படுகிறது.

மேலும், கால்சைட்டு ஒற்றைப் படிகங்களை வளர்ப்பதற்கு இது ஒரு கனிமமயமாக்கியாகவும் பயன்படுத்தப்படுகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:பியூட்டைரேட்டுகள்
சுற்றுச்சூழல் ஒளிப்படவியல்

**சுற்றுச்சூழல் ஒளிப்படவியல்** *(Environmental Photography)* என்பது இயற்கைச் சூழல், சுற்றுச்சூழல் மாசுபாடு, காலநிலை மாற்றம், இனங்கள் அழியுதல் போன்ற இயற்கை நிகழ்வுகளைப் ஒளிப்படம் எடுக்கும் ஒரு ஒளிப்படவியல் முறையாகும். இது இயற்கை நிகழ்வுகளை ஆவணப்படுத்துவதற்கும், மக்களின் கவனத்தை இயற்கைச் சூழல் மீதான அக்கறையை மேம்படுத்துவதற்கும் பயன்படுகிறது.

## நோக்கம்
* **இயற்கை நிகழ்வுகளை ஆவணப்படுத்துதல்:** சுற்றுச்சூழல் ஒளிப்படவியலாளர்கள், இயற்கைச் சூழல், விலங்குகள், தாவரங்கள், மற்றும் மனிதர்களின் இயற்கைச் சூழல் மீதான தாக்கம் ஆகியவற்றை ஒளிப்படம் எடுத்து ஆவணப்படுத்துகிறார்கள்.
* **சுற்றுச்சூழல் விழிப்புணர்வு:** இந்த புகைப்படங்கள் மூலம், மக்கள் தங்கள் சுற்றுப்புறத்தின் மீது அக்கறை கொண்டு, சுற்றுச்சூழல் பாதுகாப்பு மற்றும் பாதுகாப்பின்  விழிப்புணர்வு ஏற்படுத்துகிறார்கள்.
* **சுற்றுச்சூழல் கல்வி:** இந்த ஒளிப்படங்கள் மூலம், சுற்றுச்சூழலை பற்றிய கல்வி மற்றும் விழிப்புணர்வு ஏற்படுத்தி, எதிர்கால சந்ததியினருக்கு சுற்றுச்சூழலைப் பாதுகாக்கும் கருத்தை வலியுறுத்துகிறார்கள்.

## பயன்கள்
* **சுற்றுச்சூழல் விழிப்புணர்வு:** சுற்றுச்சூழல் ஒளிப்படவியல் மூலம், மக்கள் தங்கள் சுற்றுச்சூழல் மீது அக்கறை கொண்டு, சுற்றுச்சூழலைப் பாதுகாப்பதற்கான நடவடிக்கைகளில் ஈடுபட ஊக்குவிக்கிறார்கள்.
* **சுற்றுச்சூழல் பாதுகாப்பை ஊக்குவித்தல்:** ஒளிப்படங்கள் மூலம், சுற்றுச்சூழல் பாதுகாப்பு பற்றிய தகவல்களை மக்களிடம் கொண்டு சேர்ப்பதன் மூலம், சுற்றுச்சூழல் பாதுகாப்பை ஊக்குவிப்பதில் ஒரு முக்கிய பங்காற்றுகிறார்கள்.
* **சுற்றுச்சூழல் சார்ந்த ஆராய்ச்சி:** சுற்றுச்சூழல் ஒளிப்படவியலாளர்கள், சுற்றுச்சூழல் சார்ந்த ஆராய்ச்சிகளுக்கு தேவையான ஒளிப்படங்களை ஆவணப்படுத்துவதன் மூலம், ஆராய்ச்சியாளர்களுக்கு உதவிகரமாக இருக்கின்றனர்.

## எடுத்துக்காட்டுகள்
* **காலநிலை மாற்றத்தின் தாக்கம்:** பனிப்பாறைகள் உருகும் காட்சி, வறட்சி, காடுகள் அழிதல் போன்ற இயற்கை நிகழ்வுகளை ஒளிப்படம் எடுப்பது.
* **சுற்றுச்சூழல் மாசுபாடு:** நீர் மாசுபாடு, காற்று மாசுபாடு, நெகிழிக் கழிவுகள் போன்றவற்றை ஒளிப்படம் எடுப்பது.
* **இயற்கை வாழ்விடங்கள்:** காடுகள், ஆறுகள், கடல்கள், வனவிலங்குகள் போன்ற இயற்கை வாழ்விடங்களை ஒளிப்படம் எடுப்பது.
* **இனங்கள் அழியுதல்:** அழிந்து வரும் இனங்கள், புலி, சிங்கம், திமிங்கலம் போன்ற விலங்குகளை ஒளிப்படம் எடுப்பது.

சுற்றுச்சூழல் ஒளிப்படவியல், நமது இயற்கைச் சூழலை ஆவணப்படுத்தி, பாதுகாப்பதில் ஒரு முக்கியப் பங்கு வகிக்கிறது. இந்த ஒளிப்படவியல் மூலம், மக்கள் சுற்றுச்சூழல் விழிப்புணர்வையும், அக்கறையையும் பெற்று, சுற்றுச்சூழலைப் பாதுகாக்கும் நடவடிக்கைகளில் ஈடுபட ஊக்குவிக்கிறார்கள்.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
இந்திய அரசியலமைப்பு சட்டப் பிரிவு 142

**இந்திய அரசியலமைப்பு சட்டப் பிரிவு 142** இரு உட்பிரிவுகளைக் கொண்டது. அவை 142 (1) மற்றும் (142 (2) ஆகும். இந்திய அரசியலமைப்புச் சட்டப் பிரிவு 142 இந்திய உச்ச நீதிமன்றத்திற்கு  வழங்கப்பட்டிருக்கும் சிறப்பு அதிகாரம் ஆகும்.

சட்டப்பிரிவு 142, உட்பிரிவு (1):  இந்திய உச்ச நீதிமன்றம் தனது அதிகார வரம்பைப் பயன்படுத்தி, அதன் முன் நிலுவையில் உள்ள வழக்கில்,  முழுமையான நீதியை வழங்குவதற்குத் தேவையான ஆணையை அல்லது உத்தரவை பிறப்பிக்க அதிகாரம் கொண்டது.  மேலும் அவ்வாறு உச்ச நீதிமன்றத்தால் பிறப்பிக்கப்படும் ஆணை எதுவும், நடாளுமன்றம் நிறைவேற்றிய சட்டத்தைப் போலவும்,  இந்தியக் குடியரசுத் தலைவர் பிறப்பித்த ஆணையைப் போலவும், இந்திய ஆட்சிப் பரப்பு முழுவதும் செல்லத்தக்கது. 

சட்டப்பிரிவு 142, உட்பிரிவு (2): நாடாளுமன்றத்தால் இதற்காக உருவாக்கப்பட்ட எந்தவொரு சட்டத்தின் விதிகளுக்கு உட்பட்டு, உச்ச நீதிமன்றத்தின் முன், எவரொருவரின் வருகையும் உறுதி செய்தல்; ஆவணங்கள் எதனையும் வெளிக்கொணர்தல்; தன் மீதான இகழ்வுகள் எது பற்றியும் புலனாய்வு செய்தல் அல்லது தண்டித்தல் முதலிய நோக்கங்களுக்காக ஆணை எதனையும் இடுவதற்கான அனைத்து அதிகாரங்களையும் உச்ச நீதிமன்றம் கொண்டுள்ளது. இந்திய எல்லை முழுவதும், எந்தவொரு நபரின் வருகை, எந்தவொரு ஆவணங்களின் கண்டுபிடிப்பு அல்லது தயாரிப்பு, அல்லது எந்தவொருவரும் தன்னை அவமதித்ததற்கான விசாரணை அல்லது தண்டனை வழங்கும் உத்தரவையும் பிறப்பிக்க அனைத்து அதிகாரங்களையும் கொண்டிருக்கும். 
## பின்னணி
இந்திய அரசியலமைப்பு நிர்ணய மன்றம் இந்திய அரசியலமைப்பு உருவாக்கும் போது, தற்போது சட்டப்  பிரிவு 142 ஆனது, சட்டப் பிரிவு 118 என அறிமுகப்படுத்தப்பட்டது.
## சட்ட முன்மொழிகளுக்கு ஆளுநர் ஒப்புதல் தரும் வழக்கு
இச்சட்டப்பிரிவின் கீழ் இந்திய உச்ச நீதிமன்றம், தமிழ்நாடு மாநில சட்டப் பேரரவையின் சட்ட முன்மொழிகளை ஏற்காமல் ஆண்டுக்கணக்காக கிடப்பில் போட்டிருந்த தமிழக ஆளுநர் மீதான வழக்கில், உச்ச நீதிமன்றம், மாநில சட்டப்பேரவையில்  நிறைவேற்றப்பட்ட சட்ட முன்மொழிகளை மாநில ஆளுநர்  90 நாட்களுக்குள் ஏற்று ஒப்புதல் வழங்கி, குடியரசுத்தலைவருக்கு பரிந்துரைக்க வேண்டும் என்றும், இல்லை எனில் சட்டப் பேரவை மசோதாவை ஆளுநருக்கு அனுப்பிய  90 நாட்களுக்குள் தானாக சட்டமாகிவிடும் தீர்ப்பு வழங்கியது.மேலும் மாநில ஆளுநர்கள் மற்றும் இந்தியக் குடியரசுத் தலைவர் ஆகியவர்களுக்கு மாநில சட்டப் பேரரவைகள் மற்றும் இந்திய நாடாளுமன்றம் இயற்றிய சட்ட முன்மொழிகளை பெற்ற 90 நாட்களுக்கு ஒப்புதல் வழங்க வேண்டும் என உச்ச நீதிமன்றம் தெளிவுறுத்தியுள்ளது.

## இதனையும் காண்க
### அடிப்படை உரிமைகள் தொடர்பான வழக்குகள்
* கோலக் நாத் வழக்கு - உச்ச நீதிமன்ற தீர்ப்பு ஆண்டு, 1967
* கேசவாநந்த பாரதி வழக்கு - உச்ச நீதிமன்ற தீர்ப்பு ஆண்டு, 1967
### சிறப்பு வழக்குகள்
* பெருபாரி வழக்கு
* 2019 அயோத்தி சிக்கலுக்கு உச்ச நீதிமன்றத்தின் தீர்ப்பு

## மேற்கோள்கள்

பகுப்பு:இந்திய அரசியலமைப்புச் சட்டம்
தேசிய நெடுஞ்சாலை 128அ (இந்தியா)

**தேசிய நெடுஞ்சாலை 128அ** (*National Highway 128A (India)*), என்பது பொதுவாக **தே. நெ. 128அ** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 28-இன் கிளைச்சாலை ஆகும். தே. நெ. 128அ இந்தியாவின் உத்தரப்பிரதேச மாநிலத்தில் இயங்குகிறது.

## வழித்தடம்
தேசிய நெடுஞ்சாலை 128அ, முகமதுபூர் அசம்கர்-, பர்தா மற்றும் உத்தரப்பிரதேச மாநிலத்தில் உள்ள கௌரா பாத்ஷாபூர், ஜவுன்பூர் வழியாக இணைக்கிறது.

## சந்திப்புகள்
*  முகமதுபூர் அருகில் முனையம்
*  ஜவுன்பூர் அருகில் முனையம்

## மேலும் காண்க
* இந்திய தேசிய நெடுஞ்சாலை ஆணையம்

## மேற்கோள்கள்

## வெளியிணைப்புகள்
* திறந்தவெளி தெரு வரைபடத்தில் தே. நெ. 128அ

பகுப்பு:இந்திய தேசிய நெடுஞ்சாலைகள்
அம்மோனியம் சிடீயரேட்டு

**அம்மோனியம் சிடீயரேட்டு** (*Ammonium stearate*) என்பது CH3(CH2)16COONH4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சிடீயரிக்கு அமிலத்தினுடைய  அம்மோனியம் உப்பு என இச்சேர்மம் வகைப்படுத்தப்படுகிறது.

## தயாரிப்பு
சிடீயரிக்கு அமிலத்துடன் அதிகப்படியான 28-30% அமோனியா கரைசலைச் சேர்த்து வினைபுரியச் செய்வதன் மூலமும், சிடீயரிக்கு அமிலத்துடன் அம்மோனியம் கார்பனேட்டு அல்லது அம்மோனியம் ஐதராக்சைடைச் சேர்த்து வினைபுரியச் செய்வதன் மூலமும் அம்மோனியம் சிடீயரேட்டு சேர்மத்தைத் தயாரிக்கலாம்.

## இயற்பியல் பண்புகள்
அம்மோனியம் சிடீயரேட்டு சேர்மம் மஞ்சள்-வெள்ளை நிறப் பொடியாக உருவாகிறது.

மெத்தனால் மற்றும் எத்தனால் ஆகியவற்றில் கரைகிறது. தண்ணீர், பென்சீன், சைலீன், நாப்தா ஆகியவற்றில் சிறிதளவு கரையும். அசிட்டோனில் நடைமுறையில் கரையாது.

சூடுபடுத்தும்போது, ​​அம்மோனியம் சிடீயரேட்டின் தூள் சிதைவடைந்து, அமோனியாவின் நச்சுப் புகையை வெளியிடுகிறது.

## பயன்கள்
அம்மோனியம் சிடீயரேட்டு சேர்மத்தை மறைந்துபோகும் கிரீம்களையும்   நீர்ப்புகா சிமெண்ட்டுகளையும் தயாரிக்கப் பயன்படுகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:சிடீயரேட்டுகள்
தேசிய நெடுஞ்சாலை 128ஆ (இந்தியா)

**தேசிய நெடுஞ்சாலை 128ஆ** என்பது பொதுவாக **தே. நெ. 128ஆ** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 28-இன் கிளைச்சாலை ஆகும். தேசிய நெடுஞ்சாலை 128ஆ இந்தியாவின் உத்தரப்பிரதேச மாநிலத்தில் இயங்குகிறது.

## வழித்தடம்
தேசிய நெடுஞ்சாலை 128ஆ உத்தரப்பிரதேச மாநிலத்தில் உள்ள ஆசம்கர், மவு, தீகா, பெப்னா ஆகிய நகரங்களை இணைக்கிறது.

## சந்திப்புகள்
:* அசாம்கர் அருகே முனையம்
:* பெப்னா அருகே முனையம்

## மேலும் காண்க
* இந்திய தேசிய நெடுஞ்சாலை ஆணையம்

## மேற்கோள்கள்

## வெளியிணைப்புகள்
தே. நெ. 128ஆ on OpenStreetMap

பகுப்பு:இந்திய தேசிய நெடுஞ்சாலைகள்
அம்மோனியம் சக்சினேட்டு

**அம்மோனியம் சக்சினேட்டு** (*Ammonium succinate*) என்பது C4H4O4(NH4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சக்சினிக்கு அமிலத்தினுடைய  அம்மோனியம் உப்பு என இச்சேர்மம் வகைப்படுத்தப்படுகிறது.
## தயாரிப்பு
சக்சினிக்கு அமிலத்துடன் அமோனியம் கார்பனேட்டைச் சேர்த்து வினைபுரியச் செய்து அம்மோனியம் சக்சினேட்டு தயாரிக்கப்படுகிறது.

அமோனியா நீருடன் சக்சினிக்கு அமிலத்த்தைச் சேர்த்து வினைபுரியச் செய்தாலும் அம்மோனியம் சக்சினேட்டு உருவாகும்.:

::2NH4OH + H2C4H4O4 -> C4H4O4(NH4)2 + 2H2O

## இயற்பியல் பண்புகள்
அம்மோனியம் சக்சினேட்டு நிறமற்றப் படிகங்களாக உருவாகிறது. தண்ணீரில் நன்றாகக் கரையும்.
அம்மோனியம் சக்சினேட்டின் வெப்பச் சிதைவு வினையில் சக்சினிமைடு உருவாகிறது.

## பயன்கள்
அம்மோனியம் சக்சினேட்டு சேர்மம் மருந்து, அரக்கு உற்பத்தி மற்றும் வாசனை திரவிய எசுத்தர்கள்  உற்பத்தியில் ஓர் இடைநிலையாகப் பயன்படுத்தப்படுகிறது. உணவில் ஓர் உணவுசேர் பொருளாகவும், இடையக மற்றும் நடுநிலைப்படுத்தும் முகவராகவும் பயன்படுத்தப்படுகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:சக்சினேட்டுகள்
அம்மோனியம் ஒலியேட்டு

**அம்மோனியம் ஒலியேட்டு** (*Ammonium oleate*) என்பது C17H33COONH4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒலியிக்கு  அமிலத்தினுடைய  அம்மோனியம் உப்பு என இச்சேர்மம் வகைப்படுத்தப்படுகிறது.
## தயாரிப்பு
ஒலியிக்கு அமிலத்துடன் நீர்த்த அமோனியாவைச் சேர்த்து வினைபுரியச் செய்தால் அம்மோனியம் ஒலியேட்டு உருவாகும்.

## இயற்பியல் பண்புகள்
அம்மோனியம் ஒலியேட்டு அதிகமாக சூடுபடுத்தப்படும்போது நச்சுத்தன்மை வாய்ந்த நைட்ரசன் ஆக்சைடுகளை வெளியிடுகிறது. அம்மோனியம் ஒலியேட்டு தண்ணீரில் கரையும்.

## பயன்கள்
அம்மோனியம் ஒலியேட்டு சேர்மம் விவசாயத்தில் மான் மற்றும் முயல் விரட்டியாகப் பயன்படுத்தப்படுகிறது.

## மேற்கோள்கள்

பகுப்பு:அமோனியம் சேர்மங்கள்
கன்யாகுப்ஜ பிராமணர்கள்

**கன்யாகுப்ஜ பிராமணர்கள்** (*Kanyakubja Brahmin*) வட இந்தியாவில் முக்கியமாகக் காணப்படும் ஒரு அகமண பிராமணர் சமூகம். இவர்கள் பஞ்ச கௌட பிராமணச் சமூகங்களில் ஒன்றாக வகைப்படுத்தப்பட்டுள்ளனர்.

## தோற்றம்
இவர்களில் பெரும்பாலோர், தங்கள் சாதியின் பெயர் கன்னோசி நகரத்திலிருந்து தோன்றியதாகக் கூறுகின்றனர். இந்தப் பெயர் ஒரு புவியியல் தொடர்பைக் குறிக்கிறது என்பதை வலியுறுத்துகின்றனர். இந்த சாதியின் சொற்பிறப்பியல் வம்சாவளி, வாய்மொழி மரபுகள், புராணக் கதைகள் மற்றும் பழமொழிக் கணக்குகள் மூலம் மட்டுமே பாதுகாக்கப்படுகிறது.

## தொழில்
கன்யாகுப்ஜ பிராமணர்களில் சிலர் பூசாரிகளாகவும், வானியலாளர்களாகவும், சோதிடர்களாகவும் அல்லது ஆசிரியர்களாகவும் இருந்தனர். ஒரு சிலர் சிப்பாய் தொழிலையும் தேர்ந்தெடுத்தனர். இவர்கள் இராஜபுத்திரர்களுக்கு அடுத்தபடியாக அவத் பகுதியில் சிறந்த சண்டையிடும் கூறுகளை உருவாக்கினர்.

## சமூக அந்தஸ்து
உத்தரபிரதேசத்தில், இவர்கள் பிராமணர்களில் மிக உயர்ந்த வகுப்பினராகக் கருதப்படுகிறார்கள்.

## குறிப்பிடத்தக்க நபர்கள்

* இரவிசங்கர் சுக்லா, மத்தியப் பிரதேசத்தின் முதல் முதல்வர்.
* சியாமா சரண் சுக்லா, மத்தியப் பிரதேசத்தின் முன்னாள் முதல்வர்.
* சூர்யகாந்த் திரிபாதி, கவிஞர் மற்றும் புதின எழுத்தாளர். 
* அடல் பிகாரி வாச்பாய், இந்தியாவின் முன்னாள் பிரதமர் 
## இதனையும் காண்க
* கச மக்கள்
* சேத்திரிகள்
*பகூன்

## மேற்கோள்கள்

பகுப்பு:இந்தியாவில் சாதிகள்
பகுப்பு:வங்காளப் பிராமண சமூகங்கள்
பகுப்பு:இந்து இனக்குழுக்கள்
அம்மோனியம் டார்ட்டரேட்டு

**அம்மோனியம் டார்ட்டரேட்டு** (*Ammonium tartrate *) என்பது (NH4)2C4H4O6 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.  டார்டாரிக்கு   அமிலத்தினுடைய  அம்மோனியம் உப்பு என இச்சேர்மம் வகைப்படுத்தப்படுகிறது.

## தயாரிப்பு
அமோனியம் கார்பனேட்டுடன் டார்ட்டாரிக்கு அமிலத்தைச் சேர்த்து வினைபுரியச் செய்தால் அம்மோனியம் டார்ட்டரேட்டு உருவாகும்.

## இயற்பியல் பண்புகள்
அம்மோனியம் டார்ட்டரேட்டு நிறமற்ற படிகங்களாக உருவாகும். இவை காற்றில் வெளிப்படும் போது மெதுவாக அம்மோனியாவை வெளியிடுகின்றன. தண்ணீரில் எளிதில் கரையும். ஆல்ககாலிலும் நன்றாகக் கரையும்.

அம்மோனியம் டார்ட்ரேட்டு a = 708 பைக்கோமீட்டர், b = 612 பைக்கோமீட்டர், c = 880 பைக்கோமீட்டர், β = 92.42° மற்றும் Z = 2 என்ற அணிக்கோவை அளவுருக்களுடன் கூடிய P21 (இடக்குழு எண். 4)  ஒற்றைச் சாய்வு படிக அமைப்பில் படிகமாகிறது.

## பயன்கள்
நெசவு மற்றும் மருத்துவத் துறைகளில் அம்மோனியம் டார்ட்டரேட்டு பயன்படுத்தப்படுகிறது.

மேலும் கரிமத் தொகுப்பு வினைகளில் ஒரு பகுப்பாய்வு வினைபொருளாகவும் இடைநிலைப் பொருளாகவும் பயன்படுத்தப்படுகிறது.

## மேலும் காண்க
*சோடியம் அம்மோனியம் டார்ட்டரேட்டு

## மேற்கோள்கள்

பகுப்பு:அமோனியம் சேர்மங்கள்
பகுப்பு:டார்ட்டரேட்டுகள்
கௌர் பிராமணர்கள்

**கௌர் பிராமணர்கள்** (*Gaur Brahmins*) (மேலும் கோர், கௌர், கவுட் அல்லது கௌடா என்றும் உச்சரிக்கப்படுகிறார்கள்) இந்தியாவில் உள்ள பிராமணர்களின் சமூகமாகும். விந்திய மலைத்தொடருக்கு வடக்கே வசிக்கும் ஐந்து பஞ்ச கௌடர் பிராமண சமூகங்களில் இவர்களும் ஒருவர்.

## மக்கள்தொகை
கௌர் பிராமணர்கள் வட இந்தியாவின் மேற்கில், குறிப்பாக அரியானா, இராசத்தான் மற்றும் உத்தரப் பிரதேசம் மற்றும் மத்தியப் பிரதேசத்தின் மேற்குப் பகுதிகளில் அதிக எண்ணிக்கையில் உள்ளனர். ஆனாலும் இந்தியாவின் பிற வட மாநிலங்களிலும் குறிப்பிடத்தக்க எண்ணிக்கையில் உள்ளனர்.

இவர்கள், தில்லியில் குறிப்பிடத்தக்க எண்ணிக்கையில் உள்ளனர். இது ஜாட்டுகள் மற்றும் குஜ்ஜர்களின் மொத்த மக்கள் தொகையை விட அதிகமாகும். இவர்கள் பிராந்தியத்தின் அரசியலில் மேலாதிக்கம் செலுத்துகின்றனர்.

## இராணுவம்
முதலாம் உலகப் போரின் போது, இவர்கள் பிரித்தானிய இந்திய இராணுவத்தின் படைப்பிரிவுகள் மற்றும் நிறுவனங்களுக்கு, குறிப்பாக 1 வது பிராமணர்கள் மற்றும் 3 வது பிராமணர்கள் அணியில் நியமிக்கப்பட்டனர்.

## சமூக அந்தஸ்து
கௌட பிராமணர்கள் வசிக்கும் இடங்களில், இவர்கள் பிராமணர்களில் மிக உயர்ந்த வகுப்பினராகக் கருதப்படுகிறார்கள்.

## குறிப்பிடத்தக்க நபர்கள்

* பாய் அல்மாஸ்ட்-16ஆம் நூற்றாண்டின் மதத் தலைவர்.
* பாய் பாலு ஹஸ்னா-16ஆம் நூற்றாண்டின் மதத் தலைவர் 
* குஷால் சிங் ஜமாதர்-19ஆம் நூற்றாண்டின் இராணுவ மற்றும் நிர்வாக அதிகாரி 
* தேஜ் சிங்-19ஆம் நூற்றாண்டின் இராணுவ மற்றும் அரசியல் தலைவர்.
* மதன் மோகன் மாளவியா-கல்வியாளர் மற்றும் இந்திய சுதந்திர ஆர்வலர்.
* இலட்சுமி சந்த்-கவிஞர், அரியான்வி சாங் கலாச்சாரத்தின் நிறுவனர்.
* ஜவஹர்லால் நேரு - இந்தியாவின் முதல் பிரதமர் இந்திய தேசிய காங்கிரசு கட்சியைச் சேர்ந்த இந்திய போராட்டத்தில் பங்கேற்றவர். இந்தியாவின் தலை சிறந்த அரசியல் தலைவர் ஆகும். 
* இந்திரா காந்தி - இந்தியாவின் நான்காவது பிரதமர் மற்றும் நேருவின் மகள் இந்தியாவின் முதல் பெண் பிரதமரும் ஆவார். 
* இராஜீவ் காந்தி - இந்தியாவின் ஏழாவது பிரதமர் நேருவின் பேரன் ஆவார்.
* சோனியா காந்தி - இவர் பிறப்பால் இட்டாலி நாட்டைச் சேர்ந்த ரோமன் கத்தோலிக்க கிறிஸ்தவர் மதத்தை சார்ந்தவர் என்றாலும் ராஜீவ் காந்தியை மணந்து கொண்ட பிறகு நேரு–காந்தி குடும்பத்தின் இந்து மதம் சம்பிரதாயங்களை ஏற்று கொண்டு தனது கணவர் இராஜீவ் காந்தி வழியிலே தானும் தனது இரண்டு பிள்ளைகளையும் **கௌர் பிராமணர்** ஆக்கினார். பின்பு இவர் 1991 முதல் தற்போது வரை காங்கிரஸ் கட்சியின் அதிகாரங்களை தீர்மானிக்கும் தலைவியாகயும், நேரடியாக அரசியல் பதவிகளில் ஈடுபடாவிட்டாலும் காங்கிரஸ் கட்சி சார்பாக மக்களவை உறுப்பினர் மற்றும் மாநிலங்களை உறுப்பினராகவும் பதவி வகித்து வருகிறார். 
* ராகுல் காந்தி - இவர் ராஜீவ் காந்தி–சோனியா காந்தி அவர்களின் முதல் மகன் ஆவார் இவர் தற்போது காங்கிரஸ் கட்சி தலைமை பொறுப்பேற்றும் இரண்டு முறை மக்களவை உறுப்பினர் ஆக திகழ்ந்துவருகிறார்.
* பிரியங்கா காந்தி - இவர் தற்போது அன்னை சோனியா காந்தி மற்றும் அண்ணன் ராகுல்காந்தி போல் அரசியலில் ஈடுபட்டு வருகிறார்.

## இதனையும் காண்க

* முன்னேறிய வகுப்பினர்

## மேற்கோள்கள்

பகுப்பு:சாதிகள்
பகுப்பு:இந்தியாவில் சாதிகள்
பகுப்பு:பிராமணர்
அம்மோனியம் பெண்டாபோரேட்டு

**அம்மோனியம் பெண்டாபோரேட்டு** (*Ammonium pentaborate *) என்பது NH4B5O8 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 

## தயாரிப்பு
அமோனியா, போரிக் அமிலம் மற்றும் நீர் ஆகியவற்றின் கட்டுப்படுத்தப்பட்ட வினையின் மூலம் அம்மோனியம் பெண்டாபோரேட்டு சேர்மத்தைத் தயாரிக்க முடியும்.

## இயற்பியல் பண்புகள்
அம்மோனியம் பெண்டாபோரேட்டு  சேர்மம் நீரில் கரையக்கூடிய வெள்ளைப் படிகங்களாக உருவாகிறது. 

நான்கு நீரேற்று H4N · B5O8 · 4H2O மற்றும் எண்ணீரேற்று H4N · B5O8 · 8H2O சேர்மங்களாக அம்மோனியம் பெண்டாபோரேட்டு உருவாகிறது.

## பயன்கள்
பல்வேறு தொழில்துறை பயன்பாடுகளில் வெப்பம், சுடர் மற்றும் அரிப்பைத் தடுக்க அம்மோனியம் பெண்டாபோரேட்டு பயன்படுத்தப்படுகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:போரேட்டுகள்
பகுப்பு:போரான் சேர்மங்கள்
அம்மோனியம் பாசுபினேட்டு

**அம்மோனியம் பாசுபினேட்டு** (*Ammonium phosphinate *) என்பது NH4PH2O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பாசுபாரிக்கு அமிலத்தினுடைய அமோனியம் உப்பு என்று அம்மோனியம் பாசுபினேட்டு கருதப்படுகிறது.

## தயாரிப்பு
அமோனியா கரைசலுடன் பாசுபாரிக்கு அமிலத்தைச் சேர்த்து வினை புரியச் செய்தால் அம்மோனியம் பாசுபினேட்டு உருவாகும். 
::HPH2O2 + NH3 -> NH4PH2O2

## இயற்பியல் பண்புகள்
அம்மோனியம் பாசுபினேட்டு சாய்சதுர அமைப்பில் நிறமற்ற படிகங்களை உருவாக்குகிறது. C mma என்ற இடக்குழுவுடன்  a = 0.757 நானோமீட்டர், b = 1.147 நானோமீட்டர், c = 0.398 நானோமீட்டர், Z = 4. என்ற அணிக்கோவை அளவுருக்களுடன் அம்மோனியம் பாசுபினேட்டு படிகமாகிறது.

நீர் மற்றும் எத்தனால் கரைப்பான்களில் கரையும். ஆனால் அசிட்டோனில் கரையாது. 

## பயன்கள்
பாலி அமைடு உற்பத்தியில் ஒரு வினையூக்கியாக அம்மோனியம் பாசுபினேட்டு பயன்படுத்தப்படுகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:பாசுபினேட்டுகள்
முஸ்லிம் காயஸ்தர்கள்

**சித்திக்** என்றும் அழைக்கப்படும் **முஸ்லிம் காயஸ்தர்கள்** (*Muslim Kayasths*), வட இந்தியாவிலுள்ள சித்திரகுப்த வம்ச காயஸ்த சமூகத்தின் சந்ததியினர் ஆவர். முக்கியமாக இடைக்காலத்தில் இசுலாத்தை ஏற்றுக்கொண்ட நவீன உத்தரப் பிரதேசத்தைச் சேர்ந்தவர்கள். இவர்கள் இப்போது பெரும்பாலும் பாக்கித்தானின் மாகாணங்களான பஞ்சாப், சிந்து மற்றும் வட இந்தியாவில் அதிக அளவில் வசித்து வருகின்றனர்.

## வரலாறும் தோற்றமும்

### தோற்றம்
முஸ்லிம் கயஸ்தர்கள் தங்களை ஷேக் சமூகத்தின் ஒரு பகுதியாகக் கருதுகின்றனர். முதன் முதலாக இஸ்லாம் சமயத்தை (மார்க்கத்தை ) தழுவியவரும் முகம்மது நபியின் நெருங்கிய தோழருமான அபூபக்கரின் வம்சாவளியைச் சேர்ந்தவர்கள் என்றும் தங்களைக் கூறுகின்றனர்.

### வரலாறு
வரலாற்று ரீதியாக நிர்வாகத்தில், குறிப்பாக நில ஆவணங்கள், வரிவிதிப்பு மற்றும் நிர்வாகத்தை பராமரிப்பதில் காயஸ்தர்கள் குறிப்பிடத்தக்க பங்கைக் கொண்டிருந்தனர். காயஸ்தர்கள் பிராமணர்களிடமிருந்து வேறுபட்டவர்கள். ஏனெனில் இவர்கள் மத நூல்களைக் காட்டிலும் நிர்வாகம் போன்ற மதச்சார்பற்ற துறையில் கவனம் செலுத்தினர். மாறிவரும் அரசியல் நிலப்பரப்பின் கீழ் இவர்கள் செழித்து வளர்ந்தனர். காலப்போக்கில், சில காயஸ்தர்கள் இசுலாத்திற்கு மாறினர். குறிப்பாக தில்லி சுல்தானகம் மற்றும் முகலாயப் பேரரசின் போது, நிர்வாக மற்றும் அதிகாரத்துவப் பாத்திரங்களில் தொடர்ந்து பணியாற்றினர். இன்று, முஸ்லிம் காயஸ்தர்கள் முதன்மையாக இந்துஸ்தானி மொழியைப் (இந்தியாவில் இந்தி மற்றும் பாக்கித்தானில் உருது மொழி) பேசுகிறார்கள். இசுலாமியர்களின் ஆட்சியின் போது, இவர்கள் எழுத்தாளர்கள், அதிகாரிகள் மற்றும் நிர்வாகிகளாக பணியாற்றினர். மேலும், ஆட்சி மொழிகளாக இருந்த பாரசீகம், அரபு மற்றும் துருக்கிய மொழிகளுக்கு விரைவாக தழுவினர். பொருளாதாரம், வரிவிதிப்பு மற்றும் நிர்வாகம் ஆகியவற்றில் இவர்களின் நிபுணத்துவம் அவர்களை மதிப்புமிக்கவர்களாக மாற்றியது.

## இதனையும் காண்க
* சித்திரகுப்த வம்ச காயஸ்தர்கள்
* முஹஜிர்கள்

## மேற்கோள்கள்

#Jahanara (2003-01-01) The Muslim Kayasthas of India *Journal*. The Oriental Anthropologist. pp. 48 volume_3 (Issue 1)

பகுப்பு:சாதிகள்
பகுப்பு:இந்தியாவில் சாதிகள்
திண்டுக்கல் தமிழ்ப்பித்தன்

**திண்டுக்கல் தமிழ்ப்பித்தன்** (பிறப்பு: பூண்டி ஜெயராஜ்) என்பவர் தமிழ்நாட்டின் திண்டுக்கல்லைச் சேர்ந்த ஓவியரும், கவிஞரும், எழுத்தாளரும் ஆவார். இவர் தேவகோட்டையியிலுள்ள தே பிரித்தோ மேல்நிலைப் பள்ளியில் ஓவிய ஆசிரியராகப் பணிபுரிந்து வருகிறார்.

## வாழ்க்கைச் சுருக்கம்
திண்டுக்கல் தமிழ்ப்பித்தன் தமிழ்நாட்டின் தமிழ்நாட்டின் திண்டுக்கல்லின், ஞானப்பிரகாசியார்புரத்தைச் சேர்ந்தவர். இவரது இயற்பெயர் பூண்டி ஜெயராஜ் ஆகும். ஜெயராஜின் பெற்றோர் தோல்பதனிடும் தொழிற்சலையில் வேலை செய்கின்றனர். இளம் வயதில் இருந்து சாதிய ஒடுக்குமுறைக்கு உள்ளான  இவர், தன் வலிகளை எழுத்தாக மாற்றினார். பாமா, ரவிக்குமார், ராஜ்கவுதமன் ஆகியோரது எழுத்துகளால் ஈர்க்கப்பட்டதாக கூறுகிறார்.

## கவிதைகள்
திண்டுக்கல் தமிழ்ப்பித்தன் புதிய கோடங்கி, ஏர், தலித் முரசு, உயிர் எழுத்து முதலிய இதழ்களில் தன் கவிதைகளை எழுதிவருகிறார். தமிழ்ப்பித்தனின் கவிதைகள் ஒடுக்கப்பட்ட மக்களின் வாழ்வியலைப் பதிவு செய்வதாக உள்ளன. இன்றைய தமிழ்க் கவிதைகள் பொதுவாக பூடகத்தன்மை கொண்ட புனைவு என்ற நிலை நோக்கி நகர்ந்தாலும் இவரின் படைப்புகள் வெளிப்படையாக ஒரு விசயத்தைக் கூறுவதாக அமைந்துள்ளன.

## ஓவியங்கள்
திண்டுக்கல் தமிழ்ப்பித்தன் ஓவியக் கல்லூரியில் பயின்றவர் அல்ல என்றாலும், ஆர்கிலிக் ஓவியங்கள், சுவரோவியங்கள், சாக்பீஸ் ஓவியங்கள், முக வார்ப்புகள் என பலவகையான ஓவியங்களை வரைகிறார். ஆனால் இவரது கோட்டோவியங்களே தனித்தன்மையானவையாக கருதப்படுகின்றன.
  
## எழுதிய நூல்கள்
* கொஞ்சோண்டு (ஹைக்கூ கவிதைத் தொகுப்பு) (2005) 
* நாச்சிமுத்து (குறும்புதினம்) (2008) 
* ஒழுகிய வானத்தை நேற்றுதான் மாற்றினோம் (2014) 
* ஒரு கொடந்தண்ணி ஊத்தி ஒரு பூ பூத்துச்சாம் (2016) 
* உச்சி சூரியனில் முளைக்கும் பனை (2019)

## மேற்கோள்கள்

பகுப்பு:தமிழக ஓவியர்கள்
பகுப்பு:திண்டுக்கல் மாவட்ட மக்கள்
பகுப்பு:தமிழகக் கவிஞர்கள்
பகுப்பு:ஊர்ப் பெயரால் அறியப்படும் மக்கள்
அசுதோஷ் தேவ்

**அசுதோஷ் தேவ்** (*Ashutosh Deb*)(1803-1856) பொதுவாக **ஏ. டி. தேவ்** என்று அழைக்கப்படுபவர் ஓர் இந்திய அகராதி எழுத்தாளரும், வெளியீட்டாளரும் மற்றும் இசைக்கலைஞரும் ஆவார். இவர் ஆரம்பகால வங்காள மொழி அகராதியின் தயாரிப்பாளராகவும் இருந்தார். தேவ் ஒரு சித்தார் இசைக்கலைஞராகவும் இருந்தார். மேலும் பல பிரபலமான *தப்பா* மற்றும் பிற பாடல்களை இயற்றினார். தேவ் ஒரு இந்து பூசாரியாகவும், வங்காளத்தில் குறிப்பிடத்தக்க கல்வியாளராகவும் இருந்தார். இவர் ஒரு வெளியீட்டாளராக தனது வாழ்க்கையைத் தொடங்கினார். மேலும், பி. எம். ஆர் என்ற தனது தந்தையின் வெளியீட்டு நிறுவனத்தை தொடர்ந்து நடத்தி வந்தார். கொல்கத்தாவில் குழந்தைகள் இலக்கியத்திற்கான *தேப் சாகித்ய குட்டிர்* என்ற வெளியீட்டு நிறுவனத்தை தேவ் நிறுவினார்.

## மேற்கோள்கள்


பகுப்பு:1856 இறப்புகள்
பகுப்பு:1803 பிறப்புகள்
அம்மோனியம் தெலூரேட்டு

**அம்மோனியம் தெலூரேட்டு** (*Ammonium tellurate *) என்பது (NH4)2TeO4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.

## தயாரிப்பு
தெலூரியம் டையாக்சைடை (TeO2) அமோனியா ஊடகத்தில் உள்ள ஐதரசன்  பெராக்சைடுடன் சேர்த்து ஆக்சிசனேற்ற வினைக்கு உட்படுத்துவதன் மூலம் அம்மோனியம் தெலூரேட்டு சேர்மத்தைப் பெறலாம்.

## இயற்பியல் பண்புகள்
அம்மோனியம் தெலூரேட்டு வெள்ளை நிற படிகங்களாக உருவாகிறது. இது தண்ணீரில் கரையும்.

## வேதிப் பண்புகள்
சூடுபடுத்தும்போது, அம்மோனியம் தெலூரேட்டு சேர்மம் சிதைவடைந்து தெலூரியம் NOx மற்றும் NH3 ஆகியவற்றின் நச்சுப் புகைகளை வெளியிடுகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:தெலூரேட்டுகள்
பகுப்பு:தெலூரியம்(IV) சேர்மங்கள்
அம்மோனியம் டெட்ராதயோவனேடேட்டு

**அம்மோனியம் டெட்ராதயோவனேடேட்டு** (*Ammonium tetrathiovanadate *) என்பது (NH4)3VS4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது ஓர் ஊதா நிறத் திடப்பொருளாகும். மூன்று அமோனியம் நேர்மின் அயனிகளும்  ஒரு நான்முகி VS43- அயனியையும் கொண்ட ஓர் உப்பாகும்.

## வேதியியல் பண்புகள்
மற்ற அம்மோனியம் உப்புகளைப் போலவே, அம்மோனியம் டெட்ராதயோவனேடேட்டும் சூடுபடுத்தப்படும்போது சிதைவடைகிறது.:

::(NH4)3VS4 -> 6NH3↑ + 3H2S↑ + V2S5
::V2S5 -> V2S3 + 2S

## மேற்கோள்கள்

பகுப்பு:அமோனியம் சேர்மங்கள்
பகுப்பு:வனேடேட்டுகள்
பகுப்பு:வனேடியம்(V) சேர்மங்கள்
அம்மோனியம் பெண்டாசல்பைடு

**அம்மோனியம் பெண்டாசல்பைடு** (*Ammonium pentasulfide *) என்பது (NH4)2S5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 
## தயாரிப்பு
செறிவூட்டப்பட்ட அமோனியா கரைசலில் தூள் செய்யப்பட்ட கந்தகத்தின் தொங்கல் கரைசல் வழியாக ஐதரசன் சல்பைடை செலுத்தினால் அம்மோனியம் பெண்டாசல்பைடு உருவாகும்:

::2NH3 + H2S + 4S -> (NH4)2S5

## இயற்பியல் பண்புகள்
அம்மோனியம் பெண்டாசல்பைடு மஞ்சள் நிறப் படிகங்களாக உருவாகிறது, தண்ணீரில் இது சிதைவடைகிறது. ஒற்றைச்சரிவச்சு படிக அமைப்பில் P21/c என்ற இடக்குழுவில் a = 0.5427 நானோமீட்டர், b = 1.6226 நானோமீட்டர், c = 0.9430 நானோமீட்டர், β = 105.31°, Z = 4 என்ற அணிக்கோவை அளவுருக்களில் இது படிகமாகிறது.

அம்மோனியம் பெண்டாசல்பைடு சேர்மத்தை காற்று அணுகல் இல்லாமல் தாய் மதுபானத்தின் கீழ் சேமிக்க முடியும். உலர்ந்ததும், இது காற்றில் விரைவாக சிதைவடைகிறது.  தண்ணீரில் கந்தகத்தை தீவிரமாக வெளியேற்றி, 95 °செல்சியசு வெப்பநிலையில் மூடிய கண்ணாடிச் சிமிழில் உருகி சிவப்பு திரவத்தை உருவாக்குகிறது.

## வேதிப் பண்புகள்
காற்றில் சேமிக்கப்படும்போது அல்லது சிறிது சூடாக்கப்படும்போது அம்மோனியம் பெண்டாசல்பைடு சேர்மம் சிதைவடைகிறது:

::(NH4)2S5 -> 2NH3 + H2S + 4S

## மேற்கோள்கள்

பகுப்பு:அமோனியம் சேர்மங்கள்
பகுப்பு:பாலிசல்பைடுகள்
நம்ம வீட்டு பொண்ணு 2 (தொலைக்காட்சித் தொடர்)

**நம்ம வீட்டு பொண்ணு 2** என்பது 9 சூன் 2025 ஆம் ஆண்டு முதல் விஜய் தொலைக்காட்சியில் திங்கள் முதல் சனி வரை பகல் 1 மணிக்கு ஒளிபரப்பான தொலைக்காட்சி நாடகத் தொடர் ஆகும். இது ஸ்டார் ஜல்சா என்ற வங்காள மொழித் தொடரான 'கோர்குடோ' என்ற தொடரின் மறு ஆக்கம் ஆகும்.

இந்தத் தொடரை 'குளோபல் வில்லேஜர்ஸ்' என்ற நிறுவனம் சார்பில் 'ஆர்.ராஜேஷ்' என்பவர் தயாரிக்க, 'பிரவீன் பென்னட்' என்பவர் இயக்ககத்தில் அருண், அஸ்வினி ஆனந்தித் ஆகியோர் முதன்மைக் கதாபாத்திரத்தில் நடித்துள்ளனர்.

## மேற்கோள்கள்


## வெளி இணைப்புகள்
* 

பகுப்பு:விஜய் தொலைக்காட்சி நிகழ்ச்சிகள்
அம்மோனியம் டெட்ராதயோ ஆர்சனேட்டு

**அம்மோனியம் டெட்ராதயோ ஆர்சனேட்டு** (*Ammonium tetrathioarsenate*) என்பது (NH4)3AsS4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்

## தயாரிப்பு
ஆர்சனிக்கு முச்சல்பைடுடன் மஞ்சள் நிற அமோனியம் சல்பைடைச் சேர்த்து வினைபுரியச் செய்தால் அம்மோனியம் டெட்ராதயோ ஆர்சனேட்டு உருவாகும்:

::As2S3 + 3(NH4)2S + 2S -> 2(NH4)3AsS4

## இயற்பியல் பண்புகள்
அம்மோனியம் டெட்ராதயோ ஆர்சனேட்டு Pcmn என்ற இடக்குழுவில் செஞ்சாய்சதுரப் படிக அமைப்பில் நிறமற்ற படிகங்களாகத் தோன்றுகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:நேர்ச்சாய்சதுரக் கனிமங்கள்
பகுப்பு:ஆர்சனேட்டுகள்
அம்மோனியம் செலீனேட்டு

**அம்மோனியம் செலீனேட்டு** (*Ammonium selenate*) என்பது (NH4)2O4Se என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 

## தயாரிப்பு
மிகையளவு அமோனியம் ஐதராக்சைடுடன் செலீனிக் அமிலத்தைச் சேர்த்து வினைபுரியச் செய்தால் அம்மோனியம் செலீனேட்டு உருவாகும்.

அமோனியா கரைசலுடன் செலீனிக்கு அமிலம் வினைபுரிவதாலும் அம்மோனியம் செலீனேட்டு உருவாகும்.
::2NH3 + H2SeO4 -> (NH4)2SeO4

## இயற்பியல் பண்புகள்
அம்மோனியம் செலினேட்டு C2/m என்ற இடக்குழுவில் a = 12.152, b = 6.418, c = 7.711, β = 115.5° Z = 4 என்ற அணிக்கோவை அளவுருக்களில் 2.190 Mgm−3 என்ற அடர்த்தியுடன் ஒற்றைச் சாய்வு அமைப்பில் வெள்ளை படிகங்களாக உருவாகிறது. 

அம்மோனியம் செலீனேட்டு நீரில் நன்றாகக் கரையும். எத்தில் ஆல்ககால் மற்றும் அசிட்டோனிலும் கரையும். 

## மேற்கோள்கள்

பகுப்பு:அமோனியம் சேர்மங்கள்
பகுப்பு:செலீனேட்டுகள்
விளையாட்டு ஒளிப்படவியல்

**விளையாட்டு ஒளிப்படவியல்** *(Sports photography)* என்பது அனைத்து வகையான விளையாட்டுகளையும் உள்ளடக்கிய ஒளிப்பட வகையைக் குறிக்கிறது.
பெரும்பாலான சந்தர்ப்பங்களில், தொழில்முறை விளையாட்டு ஒளிப்படம் எடுத்தல் என்பது ஒளிப்பட இதழியலின் ஒரு பிரிவாகும், அதே நேரத்தில் பொழுதுபோக்கி விளையாட்டு ஒளிப்படவியல், காற்பந்துச் சங்கம் விளையாடும் குழந்தைகளின் ஒளிப்படங்கள் போன்றவை, வட்டார மொழி ஒளிப்படத்தின் ஒரு பிரிவாகும்.

தொழில்முறை விளையாட்டு ஒளிப்படக் கலை என்பது, தலையங்க நோக்கங்களுக்காகவே முக்கியமாக பயன்படுகிறது. அர்ப்பணிப்புள்ள விளையாட்டு ஒளிப்படக் கலைஞர்கள், பொதுவாக செய்தித்தாள்களில், முக்கிய மின்சார தகவல் தொடர்பு முறையில் இயங்கும் நிறுவனங்களில் அல்லது விளையாட்டுப் பத்திரிகைகளில் பணிபுரிகிறார்கள். இருப்பினும், விளையாட்டு ஒளிப்படம் ஒளிப்படவியல் ஒரு வகைக்குறியை  உருவாக்குவதற்கும், தலையங்க வழிமுறைகளால் சாதிக்க முடியாத வகையில் ஒரு விளையாட்டை ஊக்குவிப்பதற்காகவும்  விளம்பர நோக்கங்களுக்காகவும் பயன்படுத்தப்படுகிறது.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
தாசி ஜாங்மோ

**தாசி ஜாங்மோ** (*Tashi Zangmo*) (பிறப்பு 1963) ஒரு பூட்டானிய செயற்பாட்டாளர் ஆவார். இவர் 2009 ஆம் ஆண்டு முதல் பூட்டானின் கிறித்தவப் பெண் துறவிகள் அறக்கட்டளையின் நிர்வாக இயக்குநராக இருந்து வருகிறார்.

## தொடக்க கால வாழ்க்கை மற்றும் தொழில்
சாங்மோ 1963 ஆம் ஆண்டில் பூட்டானின் வாம்ராங்கில் பிறந்தார். இவர் தனது கிராமத்திலிருந்தும் வீட்டிலிருந்தும் பள்ளிக்குச் சென்ற முதல் பெண் ஆவார் . இவர் தனது படிப்பை முடித்த பிறகு 1980 ஆம் ஆண்டுகளில் குடிமைப் பணித்துறையில்  செயலாளராகப் பணியாற்றினார்.

இவர் இந்தியா மற்றும் அமெரிக்காவில்  கல்வி பயின்று பட்டங்களைப் பெற்றார். இவர் வாரணாசியில் உள்ள மத்திய உயர் திபெத்திய ஆய்வுகள் நிறுவனத்தில் இருந்து புத்தவியல் பட்டமும், மாசசூசெட்ஸில் உள்ள மவுண்ட் ஹோலியோக் கல்லூரியில் மேம்பாட்டு ஆய்வுகளில் இளங்கலைப் பட்டமும் பெற்றார். பின்னர் இவர் அம்ஹெர்ஸ்டில் உள்ள மாசசூசெட்ஸ் பல்கலைக்கழகத்தில் முதுகலைப் பட்டமும், முனைவர் பட்டமும் பெற்றார். படிப்புக்குப் பிறகு, இவர் பூட்டான் திரும்பி வந்து  பூட்டானின் கிறித்தவப் பெண் துறவிகள்   அறக்கட்டளையின் நிர்வாக இயக்குநரானார். ஷெரிங் யாங்டனின் ஆதரவின் கீழ் 2009 ஆம் ஆண்டில் பூட்டானின் கிறித்தவப் பெண் துறவிகள் அறக்கட்டளை நிறுவப்பட்டது.

2018 ஆம் ஆண்டில் பிபிசியின் 100 பெண்களில் ஒருவராக இவர் பட்டியலிடப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1963 பிறப்புகள்
முக்தாய் அருவி

**முக்தாய் அருவி** (*Muktai Waterfall*) இந்தியாவின் மகாராட்டிர மாநிலத்தில் சந்திரபூர் மாவட்டத்தில் உள்ள சிமூர் தாலுகாவில் உள்ள தோமா கிராமத்தின் காட்டில் முக்தாய் அருவி உள்ளது.

இந்தியாவின் மகாராட்டிர மாநிலம் விதர்பாவில் உள்ள மிகவும் பிரபலமான அருவிகளில் முக்தாய் அருவியும் ஒன்றாகும். இந்த அருவி  அங்கு அமைந்துள்ள முக்தாய் கோயிலின் பெயரால் அழைக்கப்படுகிறது.  மேலும் இந்த அருவி மலைப் பகுதியிலிருந்து சுமார் 57 அடி உயரத்திலிருந்து கீழே பாய்கிறது.

## தொலைவு

*சிமூர் நகரத்திலிருந்து தூரம்: 22 கி.மீ.
*சந்திரபூர் நகரத்திலிருந்து தூரம்: 120 கி.மீ.
*நாக்பூர் நகரத்திலிருந்து தூரம்: 95 கி.மீ.
*கோந்தியா நகரத்திலிருந்து தூரம்: 169 கி.மீ.

## அருகிலுள்ள விமான நிலையங்கள்
*நாக்பூர் - பன்னாட்டு விமான நிலையம்
*கோந்தியா- உள்நாட்டு விமான நிலையம்

## அருகிலுள்ள தொடருந்து நிலையங்கள்
*நாக்பூர் சந்திப்பு தொடருந்து நிலையம்- 95 கிலோமீட்டர்
*சந்திரபூர்-சந்திப்பு தொடருந்து நிலையம்- 122 கிலோமீட்டர்
*கோந்தியா-சந்திப்பு தொடருந்து நிலையம்-169 கிலோமீட்டர்

## மேற்கோள்கள்

பகுப்பு:மகாராட்டிர அருவிகள்
அம்மோனியம் புரோமேட்டு

**அம்மோனியம் புரோமேட்டு** (*Ammonium bromate*) என்பது NH4BrO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
## தயாரிப்பு
அம்மோனியம் குளோரைடுடன்  சோடியம் புரோமேட்டின் குளிர்ந்த கரைசல்களை ஒன்றாகச் சேர்த்து வடிகட்டுவதன் மூலம் அம்மோனியம் புரோமேட்டை உருவாக்கலாம்:

::NH4Cl + NaBrO3 -> NH4BrO3 + NaCl

## இயற்பியல் பண்புகள்
அம்மோனியம் புரோமேட்டு நிறமற்ற படிகங்களாக உருவாகிறது. தண்ணீரில் நன்றாகக் கரையும்.  ஆனால் எத்தனாலில் மிகச்சிறிதளவு கரையும். 

அம்மோனியம் புரோமேட்டு வெடிக்கும் தன்மை கொண்டதாகும்.

## வேதியியல் பண்புகள்
அம்மோனியம் புரோமேட்டு என்பது மிகவும் நிலையற்ற சேர்மமாகும். −5 °செல்சியசு வெப்பநிலையில்  மெதுவாக சிதைவடையும். 54 °செல்சியசு வெப்பநிலையில் வெடிக்கும். சிதைவு பின்வருமாறு தொடர்கிறது:

::NH4BrO3 -> NH4NO3 + 2 Br2 + O2 + N2O + 6 H2O 
::NH4BrO3 -> N2 + Br2 + O2 + 4 H2O

கால்சியம் குளோரைடு கொண்ட உலர்த்திகளில் சேமிக்கப்படும் போது அம்மோனியம் புரோமேட்டு  கணிசமாக சிதைவடைகிறது. நிறம் மஞ்சள் நிறமாகவும் பின்னர் சிவப்பு பழுப்பு நிறமாகவும் மாறுகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:புரோமேட்டுகள்
உஜ்ஜால் பூயான்

**உஜ்ஜால் பூயான்** (*Ujjal Bhuyan*)  (பிறப்பு: ஆகத்து 2,1964) இந்திய உச்ச நீதிமன்றத்தின் நீதிபதி ஆவார். இவர் தெலுங்கானா உயர்நீதிமன்றத்தின் முன்னாள் தலைமை நீதிபதி ஆவார். தெலுங்கானா உயர் நீதிமன்றம், பம்பாய் உயர் நீதிமன்றம் மற்றும் குவகாத்தி உயர் நீதிமன்றம் ஆகியவற்றில் நீதிபதியாக பணியாற்றியுள்ளார்.

## தொழில் வாழ்க்கை
பூயான் 1964 ஆகத்து 2 அன்று குவகாத்தியில் பிறந்தார். இவர் தனது பள்ளிப்படிப்பை குவகாத்தியில் உள்ள டான் பாஸ்கோ உயர்நிலைப் பள்ளியில் முடித்தார், மேலும் குவகாத்தியின் காட்டன் கல்லூரியில் படித்தார். குவகாத்தியில் உள்ள அரசு சட்டக் கல்லூரியில் சட்ட இளங்கலைப் பட்டமும், குவகாத்தி பல்கலைக்கழகத்தில் சட்ட முதுகலைப் பட்டமும் பெற்றார். மார்ச் 20,1991 அன்று, இவர் அசாம், நாகாலாந்து, மேகாலயா, மணிப்பூர், திரிபுரா, மிசோராம் மற்றும் அருணாச்சல பிரதேசத்தின் வழக்குரைஞர் கழகத்தில் சேர்ந்தார். செப்டம்பர் 6,2010 அன்று, இவர் குவகாத்தி உயர் நீதிமன்றத்தால் மூத்த வழக்கறிஞராக நியமிக்கப்பட்டார். இவர் 21 சூலை 2011 அன்று அசாமின் கூடுதல் மாநிலத் தலைமை வழக்கறிஞராக நியமிக்கப்பட்டார். இவர் அக்டோபர் 17,2011 அன்று குவகாத்தி உயர்நீதிமன்றத்தின் கூடுதல் நீதிபதியாக உயர்த்தப்பட்டு, மார்ச் 20,2013 அன்று நிரந்தர நீதிபதியாக நியமிக்கப்பட்டார். இவர் அக்டோபர் 3,2019 அன்று பம்பாய் உயர் நீதிமன்றத்தின் நீதிபதியாக இடமாற்றம் செய்யப்பட்டார். தொடர்ந்து, இவர் அக்டோபர் 22,2021 அன்று தெலங்காணா உயர்நீதிமன்றத்தின் நீதிபதியாக இடமாற்றம் செய்யப்பட்டார். இவர் 28 சூன் 2022 அன்று தெலங்காணா உயர்நீதிமன்றத்தின் தலைமை நீதிபதியாக உயர்த்தப்பட்டார். இவர் 14 சூலை 2023 அன்று இந்திய உச்ச நீதிமன்றத்தின் நீதிபதியாக நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1964 பிறப்புகள்
பகுப்பு:இந்திய நீதிபதிகள்
அம்மோனியம் பெர் அயோடேட்டு

**அம்மோனியம் பெர் அயோடேட்டு** (*Ammonium periodate*) என்பது NH4IO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
பெர் அயோடிக் அமிலம் மற்றும் அம்மோனியா கரைசலின் வினையால் அம்மோனியம் பெர் அயோடேட்டு உருவாகிறது:
::HIO4 + NH4OH -> NH4IO4 + H2O

## இயற்பியல் பண்புகள்
அம்மோனியம் பெர் அயோடேட்டு சேர்மம் I41/a என்ற இடக்குழுவில் a = 0.5938 நானோமீட்டர், c = 1.2790 நானோமீட்டர், Z = 4 என்ற அணிக்கோவை அளவுருக்களுடன்  நாற்கோண படிக அமைப்பில் நிறமற்ற படிகங்களாக  உருவாகிறது. 

தண்ணீரில் மிகக் குறைவாகவே கரையும். சூடாக்கப்படும்போது வெடிக்கும்.  பகுப்பாய்வு வேதியியலில் ஒரு ஆக்சிசனேற்ற முகவராகப் பயன்படுத்தப்படுகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:பெர் அயோடேட்டுகள்
பகுப்பு:ஆக்சிசனேற்றிகள்
கூட்டுப் பொறுப்பு

**கூட்டுப் பொறுப்பு** அல்லது **கூட்டு குற்ற உணர்வு** (*Collective responsibility* or *collective guilt*) என்பது குழுக்கள், நிறுவனங்கள் அல்லது சமூகங்கள் மற்றும் அமைப்புகளின் சமூகப் பொறுப்பைக் குறிக்கிறது.எடுத்துக்காட்டாகப் பள்ளி விடுதியில் யார் என்று தெரியாத மாணவனின் தவறான செயலுக்கு ஒட்டு மொத்த விடுதி மாணவர்களுக்கு வழங்கப்படும்  கூட்டுத் தண்டனை வடிவத்தில் *கூட்டுப் பொறுப்பு* பார்க்கப்படுகிறது. இது போன்று இராணுவம், காவல்துறை முகாம்கள், சிறுவர் சீர்திருத்த பள்ளிகள், சிறைச்சாலைகள்  போன்றவற்றில் எடுக்கப்படும் ஒழுங்கு நடவடிக்கையின் பகுதியான கூட்டுத் தண்டனை வடிவத்தில் *கூட்டுப் பொறுப்பு* பார்க்கப்படுகிறது.  

வரலாற்று ரீதியாக, கூட்டுத் தண்டனை என்பது நிறுவனம் அல்லது உள்ளுர் சமூகத்தின் சர்வாதிகாரப் போக்குகளின் அறிகுறியாகும்.

அறிஞர் ஏ. டிர்க் மோசசின் கூற்றுப்படி, இனப்படுகொலையை ஒரு சமூகத்தின் கூட்டுப் பொறுப்பினால் நிகழ்வதை ஏற்றுக்கொள்ள இயலாது என்கிறார்.
## வணிகத்தில்

பெருநிறுவன சமூகப் பொறுப்பு  (CSR) என்பது நிறுவனங்கள் தங்கள் வணிக செயல்பாடுகளுக்கு அப்பால், சமூகத்தின் நல்வாழ்வுக்காகவும், சுற்றுச்சூழலுக்காகவும் கூட்டுப் பொறுப்புகளை எடுத்துக்கொள்ளும் ஒரு உத்தியாகும். வணிகங்கள் இலாபத்தை மட்டுமே குறிக்கோளாகக் கொண்டிருக்காமல், சமூகத்தின் மீது நேர்மறையான தாக்கத்தை ஏற்படுத்தும் வகையில் செயல்பட வேண்டும் என்பதை வலியுறுத்துகிறது.  
## பிரபல கலாசாரத்தில்
கூட்டுப் பொறுப்பு என்ற கருத்து இலக்கியத்தில் உள்ளது. குறிப்பாக சாமுவேல் டெய்லர் கோல்ரிட்ஜின் "தி ரைம் ஆஃப் தி ஏன்சியன்ட் மரைனர்" என்ற கவிதையில், ஒரு கப்பல் குழு உறுப்பினர் ஒரு அல்பட்ரோசு பறவையை கொன்றதை அங்கீகரித்த பிறகு தாகத்தால் இறந்த ஒரு கப்பல் குழுவினரின் கதையைச் சொல்கிறது.

1959ல் வெளியிடப்பட்ட பென்-ஹர் திரைப்படம் மற்றும் 1983ல்  சிறை குற்ற நாடகமான *பேட் பாய்ஸ்* ஆகியவை கூட்டுப் பொறுப்பு மற்றும் கூட்டுத் தண்டனையை சித்தரிக்கின்றது. *ஜே. பி. பிரீஸ்ட்லி*யின்  *ஆன் இன்ஸ்பெக்டர் கால்ஸ்* எனும் நாடகத்தில், விசாரணை செயல்முறை முழுவதும் கூட்டுப் பொறுப்பின் கருப்பொருளைக் கொண்டுள்ளது.
## அரசியலில்
அரசின் கொள்கை முடிவுகளுக்கு *அமைச்சரவைக் குழு*வே கூட்டுப் பொறுப்பானவை. பாராளுமன்ற ஜனநாயக அமைப்புகளைக் கொண்ட சில நாடுகளில், அமைச்சரவைக் குழுவின் உறுப்பினர்களும் அரசாங்க முடிவுகளுடன் உடன்படவில்லை என்றாலும், அவற்றைப் பகிரங்கமாக ஆதரிக்க வேண்டும் என்ற ஒரு மரபு உள்ளது. கருத்து வேறுபாடு அல்லது பகிரங்கமாக எதிர்க்க விரும்பும் அமைச்சரவை உறுப்பினர்கள் தங்கள் பதவிகளில் இருந்து ராஜினாமா செய்ய வேண்டும் அல்லது பணிநீக்கம் செய்யப்படுவார். 

கூட்டுப் பொறுப்பின் விளைவாக, நாடாளுமன்றத்தில் அரசின் மீது நம்பிக்கையில்லா வாக்கெடுப்பு நிறைவேற்றப்பட்டால் முழு அரசாங்க அமைச்சரவையும் பதவி விலக வேண்டும். 
## சட்டத்தில்
சட்டப்படியான கடமையைப் பொறுத்தவரை இரண்டு அல்லது அதற்கு மேற்பட்ட நபர்கள் பொறுப்பேற்க வேண்டியிருந்தால், அவர்கள்  கூட்டாகவும் மற்றும் தனித்தனியாகவும் பொறுப்பேற்க வேண்டும்.  பொறுப்புகூட்டுப் பொறுப்பின் அளவு அதிகார வரம்புகளுக்குள் மாறுபடும்.
## சமயத்தில்
இயேசுவின் மரணத்திற்கு யூதர்களைக் குறை கூறும் நடைமுறை, கூட்டுப் பொறுப்பின் மிக நீண்ட கால எடுத்துக்காட்டு. இப்பழி இயேசுவின் கால யூதர்கள் மீது மட்டுமின்றி, அடுத்தடுத்த தலைமுறை யூதர்கள் மீதும் சுமத்தப்பட்டது. இந்தப் பழக்கம் மத்தேயு நற்செய்தி 27:25-66 மற்றும் விவிலியத்தின் புதிய சர்வதேச பதிப்பு (New International Version) 25-ல் ஆவணப்படுத்தப்பட்டுள்ளது: 
## இதனையும் காண்க
* கூட்டுத் தண்டனை
## மேற்கோள்கள்

பகுப்பு:சமூகவியல்
பகுப்பு:சமூகக் கோட்பாடுகள்
தகடூர் கோபி

**தகடூர் கோபி** (*Thagadoor gopi*) என்கிற **த. கோபாலகிருஷ்ணன்** (1 ஜூன்  1976 - 28 ஜனவரி 2018) தருமபுரி குமாரசாமிப்பேட்டையைச் சேர்ந்த ஒரு பொறியாளர் ஆவார்
## கல்வியும் பணியும்
இவர் தன் தொடக்கக் கல்வியை தனது தந்தை பணியாற்றிய பள்ளியிலும் பின் அதியமான் அரசு மேல்நிலைப் பள்ளியில் உயர்நிலைக் கல்வியையும் மேல்நிலைக் கல்வியையும் பயின்றார் பின்னர் ஓசூர் அதியமான் பொறியியற் கல்லூரியில்  மின் பொறியியலில் இளநிலை பட்டமும் அண்ணா பல்கலைக்கழகத்தில் தகவல் தொழில்நுட்பத்தில் முதுநிலை பட்டயமும் பெற்றார்
இவர், சென்னை ஹைதராபாத் போன்ற நகரங்களில் உள்ள மென்பொருள் நிறுவனங்களில் பணியாற்றியுள்ளார் 
## கணினித் தமிழ்ப் பணிகள்
தகடூர் கோபி உருவாக்கிய தமிழ்க் கருவிகள் பின்வருமாறு 
### தகடூர் தமிழ் மாற்றி
இது தமிழில் தட்டச்சிட உதவும் ஒரு கருவி, இதைக் கணினியில் நிறுவத் தேவையில்லை. இதைப் பயன்படுத்த ஒரு உலாவி மட்டுமே போதுமானது.
#### உமர் பன்மொழி மாற்றி
தகடூர் தமிழ் மாற்றியைப் போலவே தெலுங்கு, மலையாளம், கன்னடம், ஒரியா, பெங்காலி, பஞ்சாபி, குஜராத்தி, இந்தி ஆகிய மொழிகளுக்கான தட்டச்சுக் கருவி, தேனீ எழுத்துருவை உருவாக்கிய  உமர் தம்பியின் நினைவாக இப்பெயர் சூட்டப்பட்டது.
### அதியமான் எழுத்துரு மாற்றி
இந்த கருவி தமிழ் இணையப் பக்கங்களில் காணப்படும் பல்வேறு எழுத்துருக்கள் குறியேற்றங்களால் ஆன பக்கங்களை ஒருங்குறியில் மாற்றிப் படிக்க உதவும்  இதையும் கணினியில் நிறுவத் தேவையில்லை. இதைப் பயன்படுத்த ஓர் உலாவி மட்டுமே போதுமானது.  TAB,TAM,TSCII குறியேற்றங்களால் ஆன வலைப் பக்கங்களையும் தினமணி, தினத்தந்தி ஆகிய எழுத்துருவில் அமைந்த வலைப் பக்கங்களையும் ஒருங்குறியில் மாற்றிப் படிக்க முடியும் 
### அதியன் ஃபயர்ஃபாக்ஸ் நீட்சி
இந்த கருவி அதியமான் எழுத்துரு மாற்றியின் ஃபயர்ஃபாக்ஸ் நீட்சி வடிவம் ஆகும். இதன் மூலம் உள்நுழைவு அல்லது கடவுச்சொல் தேவைப்படும் வலைப்பக்கங்களையும் ஒருங்குறிக்கு மாற்றிப் படிக்க முடியும் 
### TABuni TAMuni ஒருங்குறி எழுத்துருக்கள்
பனாசியா நிறுவனம் வெளியிட்ட சில அழகிய எழுத்துருக்களை ஒருங்குறிக்கு மாற்றி அளித்தார் 
### தமிழ் விசை ஃபயர்ஃபாக்ஸ் நீட்சி
ஃபயர்ஃபாக்ஸ் இணைய உலாவிக்குள் எந்த வலைப்பக்கத்தில் உலாவினாலும்  அதற்குள் தமிழில் தட்டச்சிட உதவும் ஃபயர்ஃபாக்ஸ் நீட்சி இது. தமிழா முகுந்தால் உருவாக்கப்பட்டு, வாய்ஸ் ஆன் விங்க்சால் மேம்படுத்தப்பட்ட இந்த நீட்சியை மேம்படுத்திப் பராமரித்தார்  
### பிற கருவிகள்
ஔவை உரைபேசிச் (text to speech) செயலி, மற்றும் ஃபயர்ஃபாக்ஸ் நீட்சி இதன் மூலம் ஒருங்குறி தமிழ் உரை மற்றும் வலைப்பக்கங்களை ஒலி வடிவில் மாற்றிக் கேட்கலாம்.
## மறைவு
தகடூர் கோபி 28 ஜனவரி 2018 இல் மாரடைப்பால் காலமானார்   
## மேற்கோள்கள்

## வெளி இணைப்புகள்
கோபியின் வலைத்தளம்

(கோபியின் வலைப்பூக்கள்)
* ப்ருந்தாவனம்
* கணங்கள்
வள்ளல் வாரியார்

பகுப்பு:1976 பிறப்புகள்
பகுப்பு:2018 இறப்புகள்
பகுப்பு:தமிழ்க் கணிமையாளர்கள்
காய்காட்டா சட்டமன்றத் தொகுதி

**காய்காட்டா சட்டமன்றத் தொகுதி** (Gaighata Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. காய்காட்டா, பங்காவ் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
நாகேந்திரநாத் பாசு

**நாகேந்திரநாத் பாசு** (*Nagendranath Basu*) (ஜூலை 6,1866-அக்டோபர் 11,1938) ஓர் தொல்லியலாளரும், கலைக்களஞ்சியலாளரும், காயஸ்த ஆர்வலரும் மற்றும் வங்காளத்தின் தேசியவாத சமூக வரலாற்றாசிரியரும் ஆவார்.

## இளமை வாழ்க்கை
நாகேந்திரநாத் வங்காள மாகாணத்தின் ஹூக்லி மாவட்டத்தில் (மேற்கு வங்காளத்திலுள்ள ஓர் மாவட்டம்) அமைந்துள்ள மாகேசு கிராமத்தில் பிறந்தார். இவர் ஒரு வங்காள காயஸ்தா குடும்பத்தில் பிறந்தவர். இவர் இசைக்கலைஞர் அசுதோஷ் தேவின் சகோதரியான தாரினியின் கொள்ளுப் பேரன் ஆவார்.

## காயஸ்த சபை
1902இல் பாசு காயஸ்த சபையை நிறுவினார். அமைப்பின் “*காயஸ்த பத்திரிக்கா*” என்ற பத்திரிக்கையில் பாசு எழுதினார், அங்கு இவர் ‘காயஸ்தர்’ என்ற வார்த்தையை தனித்துவமான நடைமுறைகளைக் கொண்ட நான்கு சிறிய அலகுகளைக் கொண்ட மாறுபட்ட சாதியைக் குறிக்கப் பயன்படுத்தினார்.

## தொழில் வாழ்க்கை

### தொல்லியல் மற்றும் சேகரிப்பாளர்
நாகேந்திரநாத், ஒடிசாவின் மயூர்பஞ்சு மாவட்டத்தில் ஒடிய அரசில் நில அளவையாளராக இருந்தார். அலுவல் நிமித்தமாக தொல்லியல் எச்சங்களை ஆராய பரவலாக பயணம் செய்து ஏராளமான சிற்பங்கள், நாணயங்கள் மற்றும் கல்வெட்டுகளை தொகுத்தார். இந்த பயணங்களில் பெரும்பாலானவை சுய நிதியுதவியுடன் செய்யப்பட்டன. ஒரு சில ஆராய்சிக்கு பங்கியா சாகித்ய பரிசத் என்ற அமைப்பு உதவியது.

பாசு பண்டைய கையெழுத்துப் பிரதிகளின் வங்காளம், சமசுகிருதம் மற்றும் ஒடியா மொழிகளில், பெரும்பாலும் தெரு விற்பனையாளர்களிடமிருந்து ஒரு பெரிய தொகுப்பைப் பெற்றார். மேலும் கொல்கத்தா பல்கலைக்கழகத்தின் வங்காளத் துறையில் அதன் நூலகத்தைத் தொடங்கவும் உதவினார்.

### இலக்கியம்
பாசு தனது இலக்கிய வாழ்க்கையை கவிதைகள் மற்றும் புதினங்களுடன் தொடங்கினார். ஆனால் விரைவில் தொகுப்புப் பணிகளில் விரிவாக ஈடுபட்டார்.

##### பத்திரிக்கைகள்
தபஸ்வினி மற்றும் பாரத் போன்ற வட்டார மாத இதழ்கள், சாகித்ய பரிசத் பத்திரிக்கை, பாங்கிய சாகித்ய பரிசத்தின் காயஸ்தா பத்திரிக்கை, காயஸ்தா சபையின் வெளியீடு என பாசு பல இதழ்களைத் தொகுத்தார்.

பல சமகால வங்காள எழுத்தாளர்களின் ஆசிரியராகவும் பணியாற்றிய இவர் ஜெயானந்தாவின் சைதன்யா மங்களா, ரகுநாத் பகவத் ஆச்சார்யாவின் கிருஷ்ண பிரேமா தரங்கினி, பங்கியா சாகித்ய பரிஷத் வழியாக காசி-பரிக்ரமா போன்ற சமகால வங்காளப் புத்தகங்களை வெளியிட்டார். நாகேந்திரநாத் பாசு பாடநூல் குழுவிற்கும் பரிந்துரைக்கப்பட்டார்.

## மேற்கோள்கள்

பகுப்பு:கொல்கத்தா எழுத்தாளர்கள்
பகுப்பு:1938 இறப்புகள்
பகுப்பு:1866 பிறப்புகள்
இலங்கையின் நீதித்துறை

**இலங்கையின் நீதித்துறை** (*Judiciary of Sri Lanka*) என்பது இலங்கையில் நீதி நிர்வாகத்திற்குப் பொறுப்பான குடிமை, குற்றவியல் நீதிமன்றங்கள் ஆகும். இலங்கையின் அரசியலமைப்பு நீதிமன்றங்களை பாரம்பரிய அதிகாரப் பிரிவினைக் கட்டமைப்பிற்குள் சுயாதீனமான நிறுவனங்கள் என்று வரையறுக்கிறது. இவை ஆங்கில பொதுச் சட்டம், உரோமன்-டச்சு குடிமைச் சட்டம், மற்றும் மரபுசார் சட்டம் ஆகியவற்றின் கலவையான இலங்கைச் சட்டத்தைப் பயன்படுத்துகின்றன; மேலும் அவை இலங்கை நாடாளுமன்றத்தின் 1978 ஆம் ஆண்டு எண் 02 நீதித்துறைச் சட்டத்தின் கீழ் நிறுவப்பட்டுள்ளன.

நீதித்துறையில் மீயுயர் நீதிமன்றம், மேல்முறையீட்டு நீதிமன்றம், உயர் நீதிமன்றம், மாவட்ட நீதிமன்றம், நீதிவான் நீதிமன்றம், முதன்மை நீதிமன்றங்கள் ஆகியவை உள்ளன. கடுமையான குற்றங்களுக்கான விசாரணைகளை ஒரு நடுவர் மன்றத்தின் முன் நடத்துவதற்கான ஏற்பாடுகள் இருந்தாலும், தற்போது அனைத்து வழக்குகளும் தொழில்முறை நீதிபதிகள் முன் விசாரிக்கப்படுகின்றன.

## மேற்கோள்கள்

## வெளி இணைப்புகள்
* Ministry of Justice


பகுப்பு:இலங்கை அரசு
பகுப்பு:இலங்கையில் சட்டம்
கிலானி

**கிலானி** (खिलानि, Khilāni) என்பது ரிக்வேதத்தில் ஏற்கப்படாத பாடல்களின் தொகுப்பாகும். இவை பாசுகலில் பதிவு செய்யப்பட்டுள்ளன, ஆனால்  சகாவில் பதிவு செய்யப்படவில்லை. இவை ரிக் வேதத்தில் பிற்காலத்தில் சேர்க்கப்பட்டவையாகும். ஆனால் இது வேத சமஸ்கிருத "மந்திர" காலத்தைச் சேர்ந்தது. கிலானி பாடல்களில் *[[ஸ்ரீசூக்தம்|ஸ்ரீ சூக்தம்]]* இடம் பெற்றுள்ளது*.* ஆரம்பகால குரு இராச்சியத்தின் புத்தாண்டு விழாவான *மகாவிரத* விழாவிற்கான *குந்தாப* பாடல்கள் ஆகியவையும் இடம் பெற்றுள்ளன.

## மேற்கோள்கள்

பகுப்பு:வேதங்கள்
நனிசைவவியல்

**நனிசைவவியல்** அல்லது **நனிசைவப் படிப்பு** (*Vegan studies*) அல்லது **நனிசைவக் கோட்பாடு** (*vegan theory*) என்பது நனிசைவம் குறித்த கல்வியாகும். மனிதம்சார் மற்றும் சமூக அறிவியலுக்குள் வரும் இது நனிசைவச் சிந்தனையை ஒரு அடையாளக் கல்வியாகவும் சித்தாந்தக் கல்வியாகவும் பயிலச்செய்து நனிசைவத்தைப் பற்றியும் இலக்கியம், கலைத்துறைகள், சமூகக் கலாச்சாரம், ஊடகங்கள் ஆகியவற்றில் அதன் சித்தரிப்பைப் பற்றியும் ஆராயும் ஒரு கல்வித்துறையாகும். இச்சொல்லின் குறுகிய பயன்பாட்டில், நனிசைவவியல் என்பது நனிசைவத்தை ஒரு "சிந்தனை மற்றும் எழுத்து" முறையிலும் "விமர்சன வழிமுறையாகவும்" நிறுவ முயலும் ஒரு கல்வித்துறையாகும்.

பல்வேறு துறைகளோடு ஒன்றுபட்டு செயற்படவல்ல நனிசைவவியல் விலங்குகளின் பண்ட அந்தஸ்து, ஊன்வாதம், சுற்றுச்சூழல் பெண்ணியத்துடனான (ecofeminism) நனிசைவம், நிறப் பகுப்புடனான (race) நனிசைவம், மற்றும் காலநிலை மாற்றத்தில் விலங்கு வளர்ப்பின் பங்கு உள்ளிட்ட பிரச்சினைகளைப் பற்றிப் பிரதானமாக விவாதிக்கின்றது. சீரிய விலங்குக் கல்வியியலோடு நெருங்கியத் தொடர்புடைய நனிசைவக் கல்வியியலானது, சீரிய நிறக் கோட்பாடு (critical race theory), சுற்றுச்சூழல் கல்வியியல் மற்றும் சூழலியல் திறனாய்வு, பெண்ணியக் கோட்பாடு, பின்காலனித்துவம், பின்மனிதத்துவம், கோணல் கோட்பாடு எனப் பல்வேறு துறைகளாலும் தகவல் பரிமாற்றத்திற்கு உட்பட்டதாகவும் பல்வேறு அனுபவ மற்றும் கோட்பாடு ரீதியான ஆராய்ச்சி முறைகளை உள்ளடக்கியதாகவும் விளங்குகிறது.

முதன்முதலில் 2010-களில் கல்வித்துறையில் நுழையத் துவங்கிய நனிசைவவியல், 2015-ஆம் ஆண்டு லாரா ரைட் என்ற ஐக்கிய அமெரிக்க அறிஞரால் முறையான படிப்புத் திட்டமாக முன்மொழியப்பட்டது.

## தரவுகள்
### தரவுகள்

### சுட்டப்பட்ட தரவுகள்

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## மேலும் படிக்க
* 
* H-Animal.
* 
* "The Vegan Studies Project", The New School, YouTube, 26 October 2016 (dialogue with Laura Wright).

பகுப்பு:நனிசைவம்
பகுப்பு:விலங்குரிமை
பகுப்பு:சூழலியல்
பகுப்பு:சமூகவியல்
பகுப்பு:பெண்ணிய மெய்யியல்
ஆர். எஸ். கரே

**ஆர். எஸ். கரே** (*R. S. Khare*) (பிறப்பு 1936, உத்தரப் பிரதேசம், இந்தியா) ஓர் சமூக-கலாச்சார மானுடவியலாளர் ஆவார். இவர் அமெரிக்காவின் வர்ஜீனியா பல்கலைக்கழகத்தில் மானிடவியல் பேராசிரியராக உள்ளார். இவர் இந்தியாவின் மாறிவரும் சமூகம், மதங்கள், உணவு முறைகள் மற்றும் அரசியல் கலாச்சாரங்களை  படிப்பதற்கும், சமகால இந்திய பாரம்பரிய மற்றும் நவீன கலாச்சார சொற்பொழிவுகளின் பாதைகளைப் பின்பற்றுவதற்கும் அறியப்படுகிறார். இவரது மானுடவியல், இந்தியா-மேற்கு கலாச்சார, மத-தத்துவ மற்றும் இலக்கிய வேறுபாடுகள் மற்றும் வேறுபாடுகளைக் கடந்து பகுத்தறிவுப் பாலங்களை விரிவுபடுத்த முயற்சித்துள்ளது..

## தொழில் வாழ்க்கை
இந்தியாவின் இலக்னோ பல்கலைக்கழகத்தில் சமூக-கலாச்சார மானுடவியலில் முதுகலைப் பட்டமும் (1957) மற்றும் முனைவர் பட்டமும் (1962) பெற்றார். இவரது முனைவர் கள ஆராய்ச்சி (1958–61) இலக்னோ அருகிலுள்ள ஒரு தாழ்த்தப்பட்ட சாதி கிராமத்தில் சுகாதாரம் மற்றும் சுகாதாரப் பிரச்சினைகளுடன் உள்ளூர் சடங்கு தூய்மை-மாசுபடுத்தும் நடைமுறைகள் கொண்டிருந்த உறவுகளைப் பற்றியது. இலக்னோவின் மரபுவழி கன்யாகுப்ஜ பிராமணர்கள் எவ்வாறு நவீனமயமாக்கப்பட்டனர் என்பதை இவர் அதே நேரத்தில் ஆய்வு செய்தார். கரே 1972 ஆம் ஆண்டில் ரேபரலியில் இந்திய உணவு, உறவினர் மற்றும் சடங்கு முறைகளின் மதிப்பு-நடைமுறை கட்டமைப்புகளுக்கான கூடுதல் களப்பணிகளைச் செய்தார்.

## மேற்கோள்கள்

## வெளி இணைப்புகள்
*Personal page at the University of Virginia
*Center on Critical Human Survival Issues, a multidisciplinary faculty-student collaborative at the University of Virginia
*International Commission on Anthropology of Food

பகுப்பு:1936 பிறப்புகள்
பகுப்பு:வாழும் மக்கள்